**ΦΩΤΟΑΝΤΙΓΡΑΦΙKΟ ΧΑΡΤΙ 80γρ. ΔΙΑΣΤΑΣΗΣ Α4 & A3**

**ΤΕΧΝΙΚΕΣ ΠΡΟΔΙΑΓΡΑΦΕΣ**

Τα στοιχεία των παραπάνω χαρτιών πρέπει να είναι:

1. **Είδος**: Φωτοαντιγραφικό χαρτί κατάλληλο για ψηφιακούς εκτυπωτές, για εκτυπωτές laser και fax.
2. **Ποσότητα**: 30.000 δεσμίδες των 500 φύλλων Α4 & 5.000 δεσμίδες των 500 φύλλων Α3
3. **Βάρος**: 80γρ. +/-4% ανά Μ2
4. **Πάχος** **–** **Πυκνότητα**: 100μΜ +/-4%
5. **Επιφάνεια**: Ματ επεξεργασμένη, χωρίς κηλίδες, στίγματα ή ραβδώσεις
6. **Σύσταση**: Από χημικό πολτό
7. **Χρώμα**: Λευκό
8. **Λευκότητα**: Άνω του 90%
9. **Αδιαφάνεια**: Άνω του 90%
10. **Ανθεκτικότητα σε υγρασία**: έως 65%
11. **Υγρασία**: Σε συνθήκες θερμοκρασίας 22 βαθμών Κελσίου και σχετικής υγρασίας 50%
12. **Κοπή**: Εντελώς λεία, άριστη από πλευράς ποιότητας ακμών. Νερά χάρτου παράλληλα προς την μεγαλύτερη διάσταση
13. **Απόκλιση διαστάσεων**: 0,75 Μ.Μ. Γωνία 90 μοίρες ακριβώς.
14. **Επιφάνεια πλευρών**: Πρέπει να είναι τέλεια χωρίς υπολείμματα κοπής (ξεφτίσματα)
15. **Συσκευασία**: Σε δεσμίδες των 500 φύλλων η καθεμία, περιτυλιγμένες με αδιάβροχο χαρτί για την προφύλαξη από την υγρασία του περιβάλλοντος.
16. Όλοι οι συμμετέχοντες πρέπει να καταθέσουν δείγματα από το προσφερόμενο χαρτί. Η ποσότητα του δείγματος πρέπει να είναι αρκετή (τουλάχιστον 2 δεσμίδες) προκειμένου να δοκιμασθεί στα φωτοαντιγραφικά μηχανήματα της Βουλής. Το αποτέλεσμα της δοκιμής θα ληφθεί σοβαρά υπόψη για την επιλογή του καταλληλότερου.
17. Η επιτροπή διενέργειας του διαγωνισμού πρέπει να λάβει υπ’ όψιν της κατά την δοκιμή και γενικότερα κατά την διαδικασία επιλογής, την άποψη των χειριστών μηχανημάτων.
18. Θα επιβληθεί ποινή αποκλεισμού στους συμμετέχοντες που δεν θα αναφέρουν στην προσφορά τους τις τεχνικές προδιαγραφές του προσφερόμενου χαρτιού.
19. Στην προσφερόμενη τιμή δεν θα συμπεριλαμβάνεται ο Φ.Π.Α.
20. Δείγμα του χαρτιού που θα προμηθευτεί η Βουλή εφόσον προκύψει πρόβλημα στην χρήση του, θα μπορεί να αποσταλεί στο Γενικό Χημείο του Κράτους, προκειμένου να βεβαιωθεί η συμφωνία των συστατικών του με τις τεχνικές προδιαγραφές. Το κόστος της ανάλυσης αυτής θα βαρύνει τον προμηθευτή. Η διαφοροποίηση των συστατικών του με τις τεχνικές προδιαγραφές, θα έχει ως αποτέλεσμα την αντικατάστασή του με χαρτί σύμφωνο με τις τεχνικές προδιαγραφές, χωρίς να δημιουργηθεί πρόβλημα στις μηχανές κατά τη χρήση του.
21. Η διάρκεια της προμήθειας θα είναι δώδεκα (12) περίπου μήνες από την υπογραφή της σχετική σύμβασης. Κατά το χρονικό αυτό διάστημα αν ζητηθεί από τη Βουλή η προμήθεια μεγαλύτερης ποσότητας χαρτιού σε ποσοστό που ορίζεται από τις περί προμηθειών διατάξεις, η προμήθεια αυτή θα γίνει με την ίδια τιμή.
22. Η παράδοση θα είναι τμηματική και θα ολοκληρωθεί σε δώδεκα περίπου μήνες. Άμεσα θα πρέπει να παραδοθεί σε διάφορες υπηρεσίες και σε διάφορα κτίρια της Βουλής, το πρώτο τμήμα του χαρτιού, η ποσότητα του οποίου θα είναι περίπου 10.000 δεσμίδες Α4 και 2.500 δεσμίδες Α3.
23. Η Βουλή διατηρεί το δικαίωμα να διαλέξει διαφορετικό μειοδότη για κάθε μέγεθος φωτοαντιγραφικού χαρτιού.
24. Οι συμμετέχοντες θα πρέπει να λάβουν υπόψη τους για την τιμή που θα προσφέρουν και την παράδοση και τοποθέτηση του χαρτιού στους χώρους που θα υποδεικνύονται από την Βουλή. (Υπόγειο & όροφοι Μεγάρου Βουλής, Υπόγειο & Ισόγειο πρώην Καπνεργοστασίου, Όροφοι κτιρίων Μεγάρου Αρβανίτη, Σέκερη, Μητροπόλεως, Βουλής & Βασ. Αμαλίας 14, κλπ)
25. Κάθε προσφορά θα περιέχει με ποινή αποκλεισμού, έγγραφη δήλωση του προσφέροντος ότι αποδέχεται ανεπιφύλακτα τους όρους των τεχνικών προδιαγραφών, χωρίς όρους ή αιρέσεις.
26. Προ της υπογραφής της σχετικής σύμβασης, ο Ανάδοχος υποχρεούται να προσκομίσει πρόσφατη βεβαίωση φορολογικής και ασφαλιστικής ενημερότητας.
27. Η Επιτροπή Διενέργειας Διαγωνισμού διατηρεί το δικαίωμα να ματαιώσει οποτεδήποτε την παρούσα διαδικασία.
28. Η δημοσίευση στο διαδίκτυο της πρόσκλησης αυτής γίνεται αποκλειστικά για λόγους μεγαλύτερης διαφάνειας και δεν μεταβάλλει με οποιονδήποτε τρόπο τη νομική φύση της διαδικασίας.
29. Οι προμηθευτές οφείλουν να καταθέσουν και πιστοποιητικό ποιότητας του χαρτιού, γνωστό ως “ISO”.